Motî:båker - Wikipedia

# Motî:båker

### Èn årtike di Wikipedia.

båker [v.s.c.] (codjowaedje)

1. riwaitî çou k' on n' divreut nén, tot dmorant catchî. Ki vént i båker la, ci-la ? Ele vinént båker padrî l' finiesse. Il a vnou båker pal craeye di l' ouxh (F. Twiesselmann). F. épier, guetter, regarder à la dérobée. rl a: abåker. >> båker a l' ronde: riwaitî di totåtoû.

2. riwaitî avou des grands ouys, come des båyåds. Les cis d' Årvaye, adjokés so les rotches, båként la, tot droles, après l' prumî trin k' a passé a Pwès (P.J. Dosimont). On dit eto: bignî, lurter, riloukî, guignî. >> båker ås ålouwetes: tuziner, sins rén fé. F. bayer aux corneilles, rêvasser.

3. riwaitî raddimint des sacwès k' on n' divreut nén vey. Si plaijhi, c' est d' aler båker amon les djins, po vey çou k' il ont e leus måjhons. F. jeter un coup d'œil, espionner.

4. passer l' tiesse dins on trô po rwaitî. I vleut bén båker pal finiesse do batea. rl a: båkea, båcnire.

Disfondowes: bauker, baukè, beuker, bâker, bâki, Gm. & Tch. bauquer. Coinrece Årdene & Bote di Djivet.

Etimolodjeye: viebe fwait pa scawaedje di båcter.

Coviete do prumî tome di "Ene båke so les bwès d' l' Årdene"

| båke [f.n.] riwaitaedje did catchî. F. regard furtif. >> Ene båke so les bwès d' l' Årdene: live a môde des lives di scole sicrît pa Lucyin Mahin.

Etimolodjeye: sivierba di "båker", 1982.

| båkeu, båkeuse u båcresse [o.f.n.]

1. li ci (cene) ki båke. F. espion, inspecteur, surveillant.

2. båyåd. F. badaud, flâneur, curieux.

Disfondowes: baukeu(se), baucresse, bâkeûr, bâkeu.

| båcaedje [o.n.] no d' fijhaedje et no di çou k' est fwait (accion eyet si adierça) pol viebe "båker". rl a: awaite. F. guet, surveillance, espionnage.

| båcreye [f.n.] båcaedje ki s' repete. Les Irakyins n' ont nén volou leyî moussî les awaiteus d' l' ONU e deus plaeces: i djhèt ki ç' n' est pus d' l' inspectaedje, c' est del båcreye. F. espionnage, curiosité malsaine.

Disfondowes: baucrèye, baucrîye.

Ôte parintêye:

- båkete (dandjreus li sourdant do bodje)
- båcter (viebe fwait direk so "båkete")
- båkyî, båcnire, båkene, båkea (fwaits sol bodje båk-, après scawaedje di "båkete")
- abåker (fwait a pårti d' "båker")

- Dipus d' racsegnes so "Ene båke so les bwès d' l' Årdene"

Prin del pådje «http://wa.wikipedia.org../../../b/%C3%A5/k/Mot%C3%AE%7Eb%C3%A5ker.html»

##### Views

- Årtike
- Copene
- Modêye d' asteure

##### Cweri